48 30 
Danica» paa den 97de Tavle afbildet en Ophiuride under Navn af Asterias tricolor. Af 
Afbildningen og Beskrivelsen fremgaaer det, at den har en med korte Torne besat («spiculis 
hispidus») Skive, paa hvilken dog lidt af Radialskjoïdene kommer til Syne indenfor Armenes 
Udspring, at disse som sædvanligt ere dækkede med Plader, og endelig at Sidepladerne hver 
bære 3 eller 4 noget, men ikke meget, rue Pigge. (Denne Combination af Charakterer peger 
med Bestemthed hen paa Slægten Ophiacantha). Den fremstilles dernæst med en temmelig 
livlig Tegning af brunt, grønt, rødt og gult. — Af Fortalen til Heftet erfarer man, at denne 
Tavle var en af dem, som O. Fr. Müller efterlod sig stukne ved sin Død; Abildgaards 
Virksomhed med Hensyn til den har altsaa enten indskrenket sig til at lade den aftrykke 
og kolorere efter GC. F. Müllers Tegninger, eller maaskee endogsaa blot til at udarbeide 
den latinske Beskrivelse, som ikke indeholder andet end hvad man kunde see paa den 
kolorerede Tavle eller Tegning. Navnet har han formodentlig selv dannet efter Afbildningen. 
Som sit eget tilføjer han egentlig kun, at han af denne sjeldne Art kun har seet eet noget 
beskadiget Exemplar fra Færø. Heraf maa man dog ikke lade sig forlede til at troe, at 
det er ved Feros og ikke ved Norges Kyst at «Asterias tricolor» har hjemme; thi Müllers 
Tegning var uden al Tvivl gjort efter et norsk Exemplar, og det er sandsynligvis kun i 
Fornemmelsen af, at der savnedes noget Væsentligt i Kundskaben om den nye Art, som her 
indførtes i Videnskaben, naar der ikke berettedes noget om, hvorfra den var, at Abild- 
gaard tilføjer hin Bemærkning, der neppe kan eller skal sige andet, end at han har troet. 
at gjenkjende Arten i et slet bevaret Exemplar af en færøisk Slangestjerne, som han engang 
har havt Leilighed til at see. Hermed vil jeg ikke benægte Muligheden af, at Ophiacantha 
tricolor ogsaa lever ved Færø paa dybere Vand; at den ikke senere er fundet der, beviser 
Intet, men Abildgaards Ord give, efter mit Skjøn, heller ikke nogensomhelst Vished for, 
at den virkelig lever der”). Dertil have Ophiacantha-Arterne selv i de seneste Tider været 
udsatte for altfor megen Miskjendelse. 
Asterias tricolor blev i Begyndelsen optaget i Systemerne, f. Ex. i Gmelins og 
Lamarcks, men forsvandt efterhaanden af dem igjen af den naturlige Grund, at ingen 
Systematiker eller Faunist havde Leilighed til at undersøge denne Dyreform paany; raad- 
spørger man den paagjældende faunistiske eller systematiske Litteratur, vil man faae det 
directe eller indirecte Svar, at det er en ubekjendt Form; ja end ikke den Slægt, hvortil 
den utvivlsomt maa høre, har Nogen udpeget, førend jeg”). Og dog kunde det synes 
1) Om Asterias fragilis (Ophiothrix) siger Abildgaard paa lignende Maade, at han har «speeimina 
mutilata» fra Norge og Grønland; men ved Grønland forekommer den sikkert ikke. Rimeligvis 
forvexlede A. som mange senere Ophiacantha spinulosa og Ophiothrix fragilis. 
2) Oversigt over Grønlands Echinodermata samt over denne Dyreklasses geographiske og bathymetriske 
Udbredning i de nordiske Have. (1857.) S. 64. Anm. 12. — At en middelhavsk Ophiothrix-Art er 
bleven tillagt det samme Navn, Asterias tricolor, og denne derved tydet som en Ophiothrix, er selv- 
følgelig urigtigt. 
